২০১৪ সালে আন্তর্জাতিক ক্রিকেটে পা রাখা সাব্বির মেয়েদের সঙ্গে রাতভর ভিডিও চ্যাটিং, সতীর্থদের সঙ্গে বাক-বিতণ্ডা, সমর্থককে ফেসবুকে গালিগালাজ করা এবং দর্শক পেটানোর মতো অভিযোগে অভিযুক্ত। ঘরোয়া লিগ চলার সময় এক কিশোর দর্শককে পিটিয়ে ঘরোয়া ক্রিকেটে ছয় মাসের নিষেধাজ্ঞার পাশাপাশি বিশাল অংকের অর্থ জরিমানা দিতে হয় তাকে। এবার তার বিরুদ্ধে উঠল পাকিস্তানি ক্রিকেটার শোয়েব মালিকের স্ত্রী এবং ভারতীয় টেনিস তারকা সানিয়া মির্জাকে উত্যক্ত করার অভিযোগ!